ทหารไทยออกประกันใหม่ซื้อ1ได้2
ธนาคารทหารไทยออกประกันชีวิตแบบใหม่ รวมแบบสะสมทรัพย์ กับ ตลอดชีพ แบบมีเงินคืนและคุ้มครองยาว 80 ปี รายแรก
6 มิ.ย. 2554

ธนาคารทหารไทยออกประกันชีวิตแบบใหม่ รวมแบบสะสมทรัพย์ กับ ตลอดชีพ แบบมีเงินคืนและคุ้มครองยาว 80 ปี รายแรก
น.ส.กมลวรรณ อิ่มฤทัยเจริญโชค เจ้าหน้าที่บริหาร ธนบดีธนกิจ-ธุรกิจประกัน ธนาคารทหารไทย กล่าวว่า ได้ร่วมกับบริษัท ไอเอ็นจีประกันชีวิต พัฒนาผลิตภัณฑ์ประกันชีวิตที่สามารถตอบโจทย์ความต้องการของลูกค้าได้อย่างแท้จริงคือสะสมทรัพย์เพื่อมีเงินก้อนไว้ใช้สำหรับตัวเอง และเงินก้อนสำหรับดูแลครอบครัวหรือคนที่รักหากตัวเองต้องเสียชีวิตลง กับผลิตภัณฑ์ TMB Perfect Life 80/15 ที่ให้ลูกค้าจ่ายเบี้ยประกันภัยเพียง 15 ปี แต่ได้รับความคุ้มครองชีวิตยาวถึงอายุ 80 พร้อมรับเงินสดคืนบวกเงินปันผลคืนระหว่างทาง โดย ณ สิ้นปีกรมธรรม์ที่ 16 ลูกค้าจะได้รับเงินคืน 100% ของทุนประกันภัย บวกด้วยเงินปันผลขั้นต่ำ 30% ของทุนประกันภัย และรับเพิ่มอีก 150% เมื่ออายุครบ 80 ปี 
อย่างไรก็ตาม หากเกิดอะไรขึ้นกับลูกค้าก่อนในระหว่างสัญญา กรมธรรม์จะจ่ายเงินชดเชยตามความคุ้มครองชีวิตขั้นต่ำ 150% ของทุนประกันภัย ให้กับลูกค้า ซึ่งทั้งหมดนี้ ลูกค้าจ่ายเบี้ยเริ่มต้น 9,890 บาท ต่อปี
ทั้งนี้ ปัจจุบันลูกค้าเริ่มพิจารณาซื้อประกันชีวิตเร็วขึ้น ทั้งลูกค้ากลุ่มที่เพิ่งเริ่มต้นทำงาน และคนที่กำลังสร้างครอบครัว เพราะจะทำให้มีเงินก้อนสะสมไว้ใช้จ่ายสำหรับตัวเองและเพื่อสร้างความมั่นคงให้ครอบครัวเมื่อเริ่มมีอายุมากขึ้นด้วย